**Munuaisen ja munuaissiirrännäisen ultraäänitutkimus**

Sinulle on varattu ultraäänitutkimus, missä tutkitaan munuaisia tai siirrännäismunuaista. Tutkimuksessa ei käytetä röntgensäteitä. Tarvittaessa tutkimusta voidaan täydentää tehosteaineella, mikä ei sisällä jodia.

**Toimenpiteeseen valmistautuminen**

Esivalmisteluja ultraäänitutkimukseen ei ole, joten voit syödä ja juoda normaalisti.

**Tutkimuksen suorittaminen**

Tutkimus kestää noin 20 minuuttia.

Röntgenhoitaja valmistelee sinut toimenpiteeseen ja avustaa lääkäriä. Röntgenlääkäri suorittaa tutkimuksen ja antaa lausunnon.

Tutkimuksen ajan olet makuulla, vatsa paljaaksi riisuttuna. Aluksi röntgenlääkäri levittää iholle huoneenlämpöistä, vesiliukoista ultraäänihyytelöä. Tämän jälkeen iholla liikutellaan pientä ultraäänianturia ultraäänikuvan aikaansaamiseksi. Tehosteultraäänitutkimuksessa laitetaan laskimokanyyli, jonka kautta ruiskutetaan tehosteainetta

**Tutkimuksen jälkeen huomioitavaa**

Tutkimuksen jälkeen ei ole rajoituksia eikä jälkihoitoa. Jos on käytetty tehosteainetta, niin seuranta on 30min.

Tiedon tutkimuksen ja näytteiden tuloksesta antaa hoitava lääkäri.

**Yhteystiedot**

Mikäli haluat lisätietoja suunnitellusta ultraäänitutkimuksesta, ota yhteyttä arkisin siihen röntgenyksikköön, mistä aikasi on varattu.

**Oulun yliopistollinen sairaala**, puh. 040 5811728:

G-kuvantaminen: sisäänkäynti G (Kiviharjuntie 9, Oulu), R-kerros.

F-kuvantaminen: sisäänkäynti N (Kajaanintie 50, Oulu) tai G (Kiviharjuntie 9, Oulu), sijainti N4, 1. kerros, aula 2.

**Oulaskankaan sairaalan röntgen:** Oulaistenkatu 5, Oulainen. A-ovi, 1. kerros. Puh. 08 3157619

**Raahen sairaalan röntgen**: Rantakatu 4, Raahe, puh. 040 1357970. Pysäköinti Tauno Kiesvaaran väylän P-alueen merkityille paikoille.